

Enserramentu ba vistu Eventu Pandemia

Vistu Atividade Temporária [(subklase 408) ba eventu sira mak endosa husi Governu Australianu (Eventu Pandemia COVID-19)](https://immi.homeaffairs.gov.au/visas/getting-a-visa/visa-listing/temporary-activity-408/australian-government-endorsed-events-covid-19)—vistu Eventu Pandemia—atu taka daudaun ona.

Husi loron 2 Setembru 2023, vistu Eventu Pandemia ne’e sei disponível de’it ba portadór ezistente sira husi vistu Eventu Pandemia nian. Se ita-boot kaer hela vistu Eventu Pandemia nian ida, ita-boot sei bele elejível nafatin ba vistu ida subsekuente depoisde loron 2 Setembru 2023 to’o bainhira vistu ida-ne’e taka totalmente iha loron 1 Fevereiru 2024.

Portadór vistu sira seluk sei la elejível atu hetan vistu Eventu Pandemia nian hahú loron 2 Setembru 2023.

Nu’udar parte husi enserramentu fazeada:

* Pedidu ba vistu nian sira ne’ebé aprezenta/hatama iha ka depoisde loron 2 Setembru 2023, se karik konsedidu, sei hetan períodu permanénsia iha Austrália másimu to’o fulan 6
* Pedidu vistu nian sira hotu ne’ebé aprezenta/hatama iha ka depoisde loron 2 Setembru 2023 sei selu Taxa Solisitasaun ba Vistu (VAC) ho valór AUD405.00
* Vistu Eventu Pandemia nian sei taka ba a pedidu foun sira hotu iha loron 1 Fevereiru 2024.
* Iha momentu hato’o pedidu ne’e ita-boot tenki kaer hela vistu Eventu Pandemia ida ne’ebé nia data validade sei hela loron 28 nia laran ka menus, envezde períodu anteriór loron 90.
* Pedidu sira ne’ebé aprezenta/hatama molok loron 2 Setembru 2023, se karik konsedidu, sei konsideradu nafatin ba períodu permanénsia iha Austrália másimu to’o fulan 12 (ka tinan 2 ba portadór TVG nian sira).
* ita-nia vistu Eventu Pandemia nian sei válidu nafatin to’o nia prazu ramata ka bainhira konsede vistu seluk ida ba ita-boot.

## Tanbasá mak vistu Eventu Pandemia nian atu taka daudaun?

Vistu Eventu Pandemia ne’e introduza iha fulan Abríl 2020 atu fasilita migrante temporária sira hodi bele permanese legalmente iha Austrália bainhira fronteira taka hela. Ida-ne’e mós atende ba karénsia maundobra nian iha sektór krítiku sira iha ekonomia lokál nian.

Agora daudaun Austrália nia fronteira sira loke fali ona no númeru husi portadór sira vistu temporária nian iha Austrália fila fali ona ba nível sira pré-COVID nian, nune’e finalidade ka objetivu husi vistu Eventu Pandemia nian ne’e la nesesáriu ona.

Enserramentu ba vistu Eventu Pandemia nian ne’e sei kontribui ba sistema migrasaun ida administradu ho di’ak ne’ebé regula di’ak liutan via sira ba vistu nian no normaliza fluxu husi migrantes temporária nian tama no sai husi Austrália.

Ida-ne’e sei ajuda hodi garante katak ema hato’o pedidu ba vistu ida loloos ne’ebé mak korresponde ho razaun ba sira-nia viajen no permanénsia iha Austrália.

Enserramentu ne’e mós reforsa integridade husi sistema vistu nian. Juntamente ho empregadór sira ne’ebé mak hakarak atu utiliza vistu ne’e hodi evita obrigasaun sira patrosíniu nian, númeru krexente husi migrante potensiál sira mak tama mai daudaun iha Austrália ho intensaun atu hato’o solisitasaun ba vistu ida-ne’e lailais liu posível. Ida-ne’e prevalente liu iha sektór edukasaun língua Inglés nian, iha-ne’ebé estudante internasionál sira retira husi kursu sira iha xegada.

## Etapa tuirmai ba portadór vistu sira hodi prepara ba enserramentu

Se ita-boot kaer hela vistu Eventu Pandemia nian ida, tempu to’o ona ba ita-boot atu regulariza ita-nia status vistu nian no halo pedidu ba vistu ida ne’ebé dezignadu ba ita-nia propózitu pretendidu husi permanénsia nian ka halo arranjus hodi sai husi Austrália.

Ita-boot bele uza VEVO (Visa Entitlement Verification Online) hodi verifika detalles husi ita-nia vistu, inklui data validade husi ita-nia vistu nian, vizita [www.homeaffairs.gov.au/vevo](http://www.homeaffairs.gov.au/vevo).

Ita-boot sei bele solisita vistu Eventu Pandemia nian ida turimai depoisde loron 2 Setembru 2023, to’o bainhira vistu ida-ne’e taka totalmente iha loron 1 Fevereiru 2024, naran katak iha momentu hato’o pedidu, data validade sei hela loron 28 ka menus iha ita-nia vistu Eventu Pandemia nian.

Ita-boot tenki asegura katak ita-nia permanénsia ne’e lejítimu ka legál duni se ita-boot hakarak hela iha Austrália. Se bainhira ilegál, ida-ne’e sei afeta ita-nia kapasidade atu vizita Austrália iha aban-bainrua.

Se ita-boot preokupa tanba ita-nia vistu ne’e besik atu to’o prazu ka ninia prazu liutiha ona, Departamentu ne’e ninia Servisu Rezolusaun Status (Status Resolution Service) bele fó tulun. Ita-boot tenki kontaktu ba sira bainhira posível tantu liuhusi online iha [www.homeaffairs.gov.au/csrs](http://www.homeaffairs.gov.au/csrs) ka telefone 131 881 (Segunda to’o Sesta tuku 9 dadeer to’o tuku 5 loraik).

## Etapa tuirmai ba empregadór sira hodi prepara ba enserramentu

Empregadór sira husi portadór vistu Eventu Pandemia nian tenki verifika planu saida de’it mak sira-nia traballadór sira iha, inklui seráke sira iha intensaun atu halo tranzisaun ba vistu ida seluk ka hakarak sai husi Austrália.

Liuhusi estende períodu tempu ka prazu molok enserramentu totál, Empregadór sira husi portadór vistu Eventu Pandemia nian sei iha tempu ne’ebé barak atu buka traballadór sira foun.

Nu’udar responsabilidade empregadór nian atu garante katak sira emprega traballadór estranjeiru sira ne’ebé ho vistu válidu, tanba selae sira iha risku atu hetan sansaun sira signifikativa.

Insentiva ba empregadór sira atu uza [sistema Visa Entitlement Verification Online (VEVO)](http://sistema Visa Entitlement Verification Online (VEVO)) ([www.homeaffairs.gov.au/vevo](http://www.homeaffairs.gov.au/vevo)) hodi verifika kondisaun sira no mós períodu validade vistu nian ba kualkér traballadór ne’ebé la’ós sidadaun. Ita-boot sei presiza hetan uluk permisaun ka autorizasaun husi ita-nia traballadór sira.

## Informasaun Liutan

Atu hatene liutan informasaun kona-ba vistu Eventu Pandemia ka opsaun vistu Australianu nian sira seluk, vizita:

www.homeaffairs.gov.au

**Verifika detalles husi hau-nia vistu**: www.homeaffairs.gov.au/VEVO